
SC2021-7233/17.03.2021
REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre pentru aprobarea participării Municipiului Timișoara  ca Promotor al Proiectului „Elaborarea planului de atenuare și adaptare la schimbările climatice în Municipiul Timișoara”, finanțat în cadrul „Mediu, Adaptare la Schimbările Climatice și Ecosisteme” (Programului RO – Mediu)  prin intermediul Schemei de Granturi Mici (SGS-1) ”Elaborarea planurilor de atenuare și adaptare la schimbările climatice în municipalități”

___________________________________________________
Sectiunea a 2 - a 
Motivul emiterii proiectului de hotărâre

1.
Descrierea situatiei actuale

Prin Raportul de specialitate al Direcției de Mediu - Serviciul Reglementare, Monitorizare,  Protecție și Ameliorare Mediu înregistrat cu nr.SC2021-7234/17.03.2021  se propune inițierea unui proiect de hotărâre pentru aprobarea participării Municipiului Timișoara  ca Promotor al Proiectului „Elaborarea planului de atenuare și adaptare la schimbările climatice în Municipiul Timișoara”, finanțat în cadrul „Mediu, Adaptare la Schimbările Climatice și Ecosisteme” (Programului RO – Mediu)  prin intermediul Schemei de Granturi Mici (SGS-1) ”Elaborarea planurilor de atenuare și adaptare la schimbările climatice în municipalități”.
Raportul de specialitate cuprinde o descriere amănunțită a stării de fapt, o privire istorică asupra  problematicii schimbărilor climatice și abordării administrației publice locale prin documentele de planificare realizate și activitățile implementate.
2.
Schimbări preconizate și rezultate așteptate

Participarea Municipiului Timişoara  în calitate de Promotor al Proiectului „Elaborarea planului de atenuare și adaptare la schimbările climatice în Municipiul Timișoara”, finanțat în cadrul „Mediu, Adaptare la Schimbările Climatice și Ecosisteme” (Programului RO – Mediu)  prin intermediul Schemei de Granturi Mici (SGS-1) „Elaborarea planurilor de atenuare și adaptare la schimbările climatice în municipalități” alături de:  Universitatea din București, Universitatea de Științe Agricole și Medicină Veterinară a Banatului „Mihai I al României” Timișoara, Universitatea Politehnica Timisoara și Liechtenstein Institute for Strategic Development o considerăm necesară, din perspectiva integrării măsurilor de atenuare și adaptare la schimbările climatice în toate celelalte documente de planificare sectorială strategice pentru municipiul Timișoara.
Raportul de specialitate subliniază principalele beneficii pentru municipalitate și rezultate care vor decurge din acest proiect, în situația în care se va depune propunerea de proiect și aceasta este selectată spre finanțare, și anume:

—Realizarea Planului pentru atenuare și adaptare la schimbările climatice, va permite cuantificarea şi îmbunătăţirea capacității municipalității de a face față schimbărilor climatice, şi de asemenea se vor putea realiza progrese în alinierea la strategia UE privind adaptarea la schimbările climatice

—Identificarea impactul schimbărilor climatice la nivel local;

—Formularea de măsuri fezabile de atenuare și adaptare şi realizarea unui plan de implementare al acestor măsuri. 

—Posibilitatea de a participa la etapa de implementare a planurilor de atenuare și adaptare, care  va fi realizată prin intermediul unui apel de proiecte ulterior în cadrul căruia se vor finanţa un număr de 4 municipalităţi, selectate dintre cele 8 municipalităţi care vor fi finanţate prin prezenta schemă de granturi mici.

—Dezvoltarea capacității administrative prin cooptarea grupurilor țintă, care vor dobândi cunoștințe în domeniul eficienței energetice și utilizarea durabilă a resurselor naturale;

—Derularea unor activități de informare și diseminare a informațiilor la nivel local privind problematicile schimbărilor climatice prin cele două componente ale sale: atenuare și adaptare;

—Activități de  formare profesională în cadrul instituțiilor cheie în implementarea Planurilor pentru atenuarea și adaptarea la schimbările climatice;

—Activități de sensibilizare și creștere a gradului de conștientizare a cetățenilor;
3.
Alte informatii 

Proiectul, în situația în care este selectat pentru finanțare, se va derula pe o perioada cuprinsă între 10 luni și 12 luni, cu începere de la data semnării contractului de finanțare al proiectului.

Bugetul proiectului este de maxim 125.000 EUR, din care 85% reprezintă  contribuția (grantul) Mecanismului Financiar SEE 2014-2021 și 15% contribuția (cofinanțarea) națională. Grantul proiectului este de 100% din totalul cheltuielilor eligibile ale proiectului. Pentru a verifica includerea în valoarea maximă a ajutorului financiar nerambursabil, se ia în considerare rata InforEuro specificată de către Operatorul de Program din luna lansării Ghidului – adică Decembrie 2020. Rata InforEuro pentru 1-31.12.2020 a fost de 4,8736 lei pentru 1 Euro. 
Plățile grantului proiectului iau forma unor plăți în avans și plăți intermediare. 
Prefinanțarea se poate acorda în una sau mai multe tranșe. Avansul și prefinanțarea nu pot totaliza mai mult de 100% din totalul sprijinului financiar nerambursabil pentru entități publice. Plata avansului ca reprezentând un anumit procent din valoarea totală a sprijinului financiar nerambursabil se face în termen de o lună de la depunerea unei cereri de plată, după semnarea contractului de finanțare al proiectului. 
Plățile intermediare se fac în termen de o lună de la aprobarea rapoartelor intermediare ale proiectului. Aprobarea rapoartelor intermediare și finale ale proiectului are loc în termen de 2 luni de la transmiterea informațiilor necesare.

Propunerea este ca Municipiul Timisoara să dispună de un buget cuprins între 25-30% (între 31.250 -37.500 EUR), funcție de modalitatea în care activitățile se vor distribui/repartiza între partenerii de proiect. 

Termenul limită pentru depunere a propunerilor de proiect: 29 martie 2021, ora 17:00, astfel încât întreaga procedură de aprobare a participării Municipiului Timișoara, așa cum este stabilită prin  prezentul raport de specialitate trebuie să se deruleze în regim de urgență. 

Pentru depunerea aplicației de proiect, va trebui să existe o strânsă cooperare între Direcția de Mediu, Direcția Dezvoltare și Direcția Economică în vederea pregătirii tuturor documentelor, pregătirea bugetului proiectului, echipei de proiect (UIP), fișelor de post precum și a tuturor declarațiilor. În vederea gestionării documentelor partenerilor, acestea trebuiesc atent integrate, astfel încât să se  realizeze o aplicație de proiect care să întrunească toate exigențele unei evaluări pozitive.
4.
Concluzii
În conformitate cu prevederile art. 129 alin. (2), lit. e) și alin.9 lit. (a) din Ordonanța de Urgență a Guvernului nr. 57/2019 privind Codul administrativ, consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale, în cazul în speță cooperarea interinstituțională pe plan intern și extern, hotărăște, în condițiile legii, cooperarea sau asocierea cu persoane juridice române sau străine, în vederea finanțării și realizării în comun a unor acțiuni, lucrări, servicii sau proiecte de interes public local.
Având în vedere precizările de mai sus, susținută de documentele suport, considerăm oportună inițierea unui proiect de hotărâre privind proiectul de hotărâre pentru aprobarea participării Municipiului Timișoara  ca Promotor al Proiectului „Elaborarea planului de atenuare și adaptare la schimbările climatice în Municipiul Timișoara”, finanțat în cadrul „Mediu, Adaptare la Schimbările Climatice și Ecosisteme” (Programului RO – Mediu)  prin intermediul Schemei de Granturi Mici (SGS-1) „Elaborarea planurilor de atenuare și adaptare la schimbările climatice în municipalități”

Pentru motivele expuse pe larg mai sus, propunem Consiliului Local al Municipiului Timișoara aprobarea proiectului de hotărâre pentru aprobarea participării Municipiului Timișoara  ca Promotor al Proiectului „Elaborarea planului de atenuare și adaptare la schimbările climatice în Municipiul Timișoara”, finanțat în cadrul „Mediu, Adaptare la Schimbările Climatice și Ecosisteme” (Programului RO – Mediu)  prin intermediul Schemei de Granturi Mici (SGS-1) „Elaborarea planurilor de atenuare și adaptare la schimbările climatice în municipalități”.

